**Vyacheslav Shevchenko** (ukraincha: *В'ячеслав Тарасович Шевченко*; 1985-yil 30-mayda tugʻilgan) — ukrainalik professional futbolchi. „Dinaz Vishgorod" klubida hujumchi oʻynaydi.

Futbolchilik faoliyati
----------------------

U Ukraina terma jamoasi sobiq hujumchisi Andrey Shevchenkoning jiyani. 1985-yil 30-mayda Skadovsk shahrida tugʻilgan. Boshlangʻich futbol mashgʻulotlari havaskor SC „Ingvar" (Skadovsk) murabbiy Igor Chernishev boshchiligida oʻtkazgan.

Futbolchi sifatida faoliyatini Borisfenda boshlagan, ammo asosiy jamoada oʻz oʻrniga ega boʻlmagan. 2003-yilda „Torpedo-Metallurg" safida Rossiya chempionatida 1 ta oʻyin oʻtkazdi. 2006-yilda Dneprodzerjinskdan „Stal"ga oʻtdi. Biroq u yerda ham asosiy tarkib oʻyinchisi boʻla olmadi. 2007-yilda Ilyichevetsga oʻtdi. Klubda 2007-yil 25-mayda Oliy ligada Donetskning „Metallurg" klubiga qarshi oʻyinida 70-daqiqada zaxiradan maydonga tushib, debyut qildi. Oʻsha oʻyin Ilyichevetsdagi yagona oʻyini boʻlib qoldi. 2008-yil 18-martda Feniks-Ilyichevetsda debyut qildi va oʻsha uchrashuvda sobiq jamoasi darvozasiga gol urdi. Vyacheslav Shevchenko keyingi mavsumni Alchevskning „Stali" jamoasida boshladi.

2011-yil yanvar oyida Luganskning Zorya klubiga koʻrikka keldi. Ammo transfer amalga oshmadi. 120 ming dollar evaziga Aleskandariyaga oʻtdi. Jamoadagi debyutini 2011-yil 20-mart kuni Xarkovning „Gelios" jamoasiga qarshi o‘yinda o‘tkazgan. 2011-yilning 16-iyulida 57-daqiqada zaxiradan maydonga tushib, Aleksandriya safida Ukraina Premyer-ligasida birinchi o‘yinni o‘tkazdi. 2012-yil 21-iyul kuni Ohtrikada „Neftyanik-Ukrnafta"ga qarshi o‘yinda xet-trik qayd etdi.

2013-yilda Ujgorodning Goverla va Ozarbayjon klublarida sinovdan o‘tdi, ammo ikkala klub bilan shartnoma imzolay olmadi. Keyin Aleksandriyaga qaytdi va u yerda 5 ta o‘yin o‘tkazib, 2 ta gol urdi. Birinchi davra yakunlangach, Oʻzbekiston chempionatiga yoʻl oldi. 2014-yilning yanvar oyida Toshkentning „Lokomotiv" klubi bilan shartnoma imzoladi. 2014-yilning fevral oyida Toshkentning „Lokomotiv" jamoasi bilan Osiyo chempionlar ligasida debyut qilgan.

2014-yilning iyul oyida klub rahbariyati bilan oʻzaro kelishuvga koʻra u „temiryoʻlchilar" klubini tark etdi. Shu yilning sentyabr oyida Birkirkara bir mavsumga uzaytirish huquqi bilan bir yilga shartnoma imzoladi. Shevchenko bor-yo‘g‘i 4 ta o‘yin o‘tkazib, klubni tark etdi. 2015-yilda „Qizilqum" klubi bilan shartnoma imzolab, O‘zbekiston chempionatiga qaytdi. Klubda 2 mavsum o‘ynadi. 2017-yil Latviya chempionatining birinchi ligasi vakili „Ogre" klubiga oʻtdi.

Manbalar
--------

1. ↑  „Zarya": eщyo odin forvard na prosmotre
2. ↑  Pervaya liga. Kto, kuda, zachem
3. ↑  Pervaya liga. Tri pobedi, dve nichi
4. ↑  Braun Ideye obigrivaet Aleksandriyu
5. ↑  „Хет-трик В.Шевченка". 26-sentabr 2012-yilda asl nusxadan arxivlandi. Qaraldi: 21-iyul 2012-yil.
6. ↑  „На просмотре в Говерле Шевченко и Аблитаров". 5-mart 2016-yilda asl nusxadan arxivlandi. Qaraldi: 27-iyun 2013-yil.
7. ↑  Shevchenko vernulsya v „Aleksandriyu"
8. ↑  Napadayuщiy „Aleksandrii" Shevchenko stal igrokom „Lokomotiva" iz Tashkenta
9. ↑  „Ukrainskiy forvard debyutiroval v aziatskoy Lige chempionov"
10. ↑  Vyacheslav Shevchenko: „Otkuda obo mne vsyo znayut v Ukraine?"
11. ↑  „Трое украинцев продолжат карьеру в Узбекистане". 5-dekabr 2018-yilda asl nusxadan arxivlandi. Qaraldi: 23-mart 2015-yil.

Havolalar
---------

* Vyacheslav Shevchenko at UAF and archived FFU page (in Ukrainian)
* Vyacheslav Shevchenko at FootballFacts.ru (in Russian)
* Vyacheslav Shevchenko at Soccerway